62019CO0483_INF
Sklep Sodišča (osmi senat) z dne 11. decembra 2019 – Ville de Verviers
(Zadeva C‑483/19) (
1
)
„Predhodno odločanje – Člen 99 Poslovnika Sodišča – Socialna politika – Direktiva 1999/70/ES – Okvirni sporazum o delu za določen čas, sklenjen med ETUC, UNICE in CEEP – Določba 2 – Področje uporabe tega okvirnega sporazuma – Možnost držav članic, da uporabo tega okvirnega sporazuma izključijo za začetno poklicno usposabljanje in vajeniške programe in za pogodbe o zaposlitvi in delovna razmerja, ki so bila sklenjena v okviru posebnega javnega ali javno podprtega usposabljanja, programov povezovanja in poklicnega prekvalificiranja – Posledice“
1.
Vprašanja za predhodno odločanje – Odgovor, na katerega je mogoče jasno sklepati iz sodne prakse – Uporaba člena 99 Poslovnika
(člen 267 PDEU; Poslovnik Sodišča, člen 99)
(Glej točki 18 in 19.)
2.
Socialna politika – Okvirni sporazum o delu za določen čas, sklenjenem med ETUC, UNICE in CEEP – Direktiva 1999/70 – Področje uporabe – Pogodba ali delovno razmerje, kot ju opredeljuje nacionalna ureditev ali praksa – Nacionalna zakonodaja, s katero je neka kategorija pogodb izključena s področja uporabe direktive – Dopustnost – Zahteva – Obveznost sprejetja nacionalnih ukrepov, s katerimi se delavcem, ki spadajo v to kategorijo pogodb, zagotovi spoštovanje ciljev, ki jim sledi okvirni sporazum – Neobstoj
(Direktiva Sveta 1999/70, Priloga, določba 2, točki 1 in 2(b))
(Glej točke od 21 do 26, 29 in izrek.)
Izrek
Določbo 2, točka 2(b), okvirnega sporazuma o delu za določen čas, sklenjenega 18. marca 1999, ki je v prilogi k Direktivi Sveta 1999/70/ES z dne 28. junija 1999 o okvirnem sporazumu o delu za določen čas, sklenjenem med ETUC, UNICE in CEEP, je treba razlagati tako, da ne nasprotuje temu, da je nacionalni zakonodajalec, ki je v skladu z možnostjo, ki jo ima na podlagi te določbe, iz področja uporabe nacionalne zakonodaje, s katero se prenašata Direktiva 1999/70 in ta okvirni sporazum, izključil neko vrsto pogodb, oproščen obveznosti sprejetja nacionalnih ukrepov, s katerimi bi se delavcem, za katere se uporablja ta vrsta pogodb, zagotovilo izpolnjevanje ciljev tega okvirnega sporazuma.
(
1
)	UL C 288, 26.8.2019.